cyanic-selkie/wikianc huggingface dataset:
William Dalrymple
Personlig liv
Dalrymple har levd til og fra i India siden 1989, og har tilbrakt det meste av året på sin gård i utkanten av Delhi, men somrene i London og Edinburgh. Dalrymple er gift med Olivia Fraser, som er kunstner og kommer fra en familie med langvarige forbindelser til India. De har tre barn, Ibby, Sam og Adam.
Svalegangen
Svalegangen er et teater i Århus, som har funnet en plass mellom Århus Teater og de små eksperimenterende teatergruppene.
Historie
En teaterinteressert bokhandler, Finn Bøckmann, startet i 1963 Svalegangen i en gammel lagerbygning i Vestergade sammen med de unge skuespillerne Preben Harris, Gyrd Løfqvist og John Hahn-Petersen. Fra starten var det snakk om et midlertidig teater med bare plass til omkring 50 tilskuere, og forestillingene skulle innpasses etter forestillingene på det etablerte Århus Teater, hvor Svalegangens skuespillere hadde deres primære engasjement.
William Dalrymple
Bøker
Han neste bok var City of Djinns. Denne kom som et resultat av et års opphold i den indiske hovedstaden Delhi. Her prøver Dalrymple å vise både det gamle Delhi og det nye Delhi, dessuten tar han opp delingen av India i 1947 og de tragiske følger det fikk for subkontinentet. Drapet på Indira Gandhi og de påfølgende opptøyene tas også opp, dessuten trekkes linjer tilbake til Mogulriket og britisk kolonialisme. City of Djinns vant den prestisjetunge Thomas Cooks pris for beste reiseskildringer i 1994 samt avisen Sunday Times årlig pris for ugne forfattere.
Svalegangen
Historie
De entusiastiske unge skuespillere var interessert i å skape et annerledes teatertilbud og en uformell stemning, men man satset ikke på et uforståelig eller spesielt intellektuelt repertoar, og disse valgene viste det seg å være interesse for. Bøckmann hadde videre en ide om å skape et kulturhus som favnet videre, og det ble derfor utstilt kunst i teaterets lokaler. Ideen om et bredere kulturhus er videreført i den nåværende teaterkaféen.
William Dalrymple
Bøker
Delrymples tredje bok var I skyggen av Bysants i 1997. I denne boken drar Dalrymple i den bysantinske munken Johannes Moschos fotspor i Midtøsten, og gjenskaper en reise denne gjorde i 578. Gjennom reisen i Tyrkia, Libanon, Syria og Egypt oppsøker Dalrymple spor av det tidlige kirken i Midtøsten, og forteller om forvitringen av kristne samfunn i regionen. I skyggen av Bysants vant en Scottish Arts Council Autumn Book Award samme år.
Svalegangen
Historie
Skuespillerne ønsket å fremme ny dansk dramatikk, og det ble i den første sesongen anvendt tekster av blant annet Klaus Rifbjerg, Benny Andersen og den lokale Svend Åge Madsen. Videre måtte skuespillerne også ta en tørn med i teaterets øvrige funksjoner, og det ga en teamspirit, som teateret har vært kjent for gjennom alle årene.
I 1966 måtte man flytte, fordi lagerbygningen skulle rives ned. Den nye adressen var i Rosensgade, hvor der også var den fordel, at der var større lokaler til rådighet. Og da Svalegangen allerede var ganske populær, ga det nye muligheter for at boltre seg.
William Dalrymple
Bøker
I 1998 kom Dalrymples fjerde bok, I Kalis tid – indiske reiser og møter. Her oppsummerer Dalrymple ti års reising på subkontinentet, og forteller blant annet om forfallet i Lucknow og de store kampene mellom kastene i Rajasthan og Bihar. Denne boken vant den franske Prix D'Astrolabe i 2005.
Svalegangen
Historie
På 1970-tallet fungerte Svalegangen som et kollektiv. Alle beslutningene ble tatt i fellesskap, og alle fikk samme lønn. Det var nå et fast ensemble, hvor de ansatte hadde sin primære beskjeftigelse på Svalegangen, men samtidig hadde jobb ved siden (radio, tv) og inntjeningen fra disse aktivitene gikk i teaterets felleskasse.
William Dalrymple
Bøker
Dalrymple femte bok var White Mughals i 2002. Denne forteller historien om James Achilles Kirkpatrick, en brite som blant annet er nødt til å konvertere til islam for å kunne ekte en kongelig indisk kvinne. White Mughals vant Wolfsons historiepris i 2003.
Bibliografi
Alle norske utgivelser er oversatt av Ellinor Kolstad.
Svalegangen
Historie
De mange aktivitetene gjorde det nødvendig med gjesteforestillinger rundt omkring i byen, idet også lokalene i Rosensgade ble for små, og i 1982 lyktes det for teateret å få mulighet for å flytte inn i den gamle Kasinobygning i Rosenkrantzgade, hvor Svalegangen stadig holder til.
Teateret mottok i 1983 Danske Dramatikeres Hæderspris.
Teateret hadde i starten av 1990-tallet en vanskelig periode, blant annet på grunn av den flate ledelsesstrukturen, og det ble gjort en omfattende omstrukturering. Etter dette har Svalegangen gjenvunnet sin plass i Århus' teatermiljø mellom flaggskipet Århus Teater og de helt små og eksperimenterende teatergrupper, som nå finnes.
Ledere av teateret
Selv om Svalegangen i en lengre periode har tatt kollektiv beslutninger, har der hele tiden vært ledere. Det dreier seg blant annet om:
Barbara Clegg
Barbara Clegg er en britisk skuespillerinne og manusforfatter.
Hun begynte å spille i teater før hun gikk over til film og TV med roller i Emergency Ward 10 og The Dream Maker (også kjent som It's All Happening). Hun begynte deretter å skrive manus og bidro med sju stykker til såpeoperaen Coronation Street. Hun skrev også for blant annet Crossroads og hørespillet basert på boken The Chrysalids, som ble sendt i 1981.
Samme år ble hun spurt om hun kunne bidra med ideer til TV-serien Doctor Who. Hun laget et utkast kalt The Enlighteners. Daværende manusredaktør Eric Saward valgte å bruke historien som siste del av en trilogi, kjent som The Black Guardian Trilogy, som handler om skurken Black Guardian. Deler av historien ble derfor omskrevet til å passe inn i trilogien og omdøpt til Enlightenment. Clegg ble dermed første kvinne som skrev et manus for Doctor Who.
Jubiabá
Jubiabá er en brasiliansk roman skrevet av Jorge Amado i 1935. En film med samme navn basert på boka ble lansert i 1986. Denne var skrevet og regissert av Nelson Pereira dos Santos.
Selektiv serotoninreopptakshemmer
Selektive serotoninreopptakshemmere (selective serotonin reuptake inhibitor, SSRI), populært kalt lykkepiller, er en gruppe legemidler som først og fremst brukes i behandling av angst og depressive lidelser.
Farmakologiske egenskaper
Selektive serotoninreopptakshemmere hemmer som navnet sier gjenopptak av signalstoffet (transmitteren) serotonin i nerveceller. Dermed blir det en større konsentrasjon av serotonin mellom nervecellene (synapsen). Dette vil igjen påvirke nervecellenes mottagersteders (reseptorers) følsomhet for serotonin og medføre påfølgende endringer i nervecellenes indre signalveier.
Tidligere antok man at en av årsakene til depresjon var lave nivåer av monoaminer (serotonin, noradrenalin, dopamin) mellom nervecellene. Dette vet man idag var en altfor enkel fremstilling. Når SSRI blant annet har effekt på både angst og depressive lidelser, skyldes dette at SSRI påvirker (modulerer) serotoninkonsentrasjonen mellom nervecellene mer enn den økede konsentrasjonen per se. Således har legemidler som "øker" gjennopptaket av serotonin i nerveceller også antidepressive effekter (f.eks. tianeptin, ikke registrert i Norge).
Påvirkning av serotonin er ikke spesifikt for SSRI. Også de eldre antidepressive legemidlene, kalt tricykliske antidepressiva hadde blant annet en hemmende effekt på serotoningjenopptaket. Men disse påvirker direkte også en rekke andre biokjemiske prosesser. De gir dessuten mer bivirkninger og er giftigere i overdose. Også flere andre legemidler som brukes i behandlingen av psykiske lidelser påvirker direkte eller indirekte omsetning av serotonin i hjernen og serotoninreseptorer.
Klinisk bruk
SSRI brukes først og fremst i behandling av depresjoner (alvorlige depressive episoder, kroniske depresjoner – dystymi), angstlidelser (panikklidelse, sosial angst, kronisk generalisert angst) og tvangslidelser, spesielt tvangstanker.
Den antidepressive effekten inntrer etter 2-4 uker forutsatt at medikamentet tas daglig. Ved første gangs behandling anbefales det at medikamentet tas sammenhengende 2-4 måneder efter at pasienten er blitt bra for å hindre tilbakefall. I noen tilfeller kan SSRI brukes over mange år.
Når SSRI brukes i behandlingen av panikklidelse kan noen av pasientene de første 3-5 dagene oppleve øket angst før denne blir gradvis mer og mer redusert. Brukes SSRI i behandling av sosial angst og tvangstanker vil det ofte ta en til tre måneder før effekten virkelig blir betydelig.
Serotonin kan også være effektivt i behandling av premenstruelt syndrom. I så tilfelle gis da SSRI kun mens episoden med ustabilt stemningsleie og irritabilitet består (oftest kun en ukes tid). SSRI benyttes også til en viss grad ved spiseforstyrrelser og spilleavhengighet. Det er også forskningsdata som viser at SSRI kan redusere alkoholinntak hos moderate alkoholmisbrukere hvor impulsiv drikking er et hovedproblem.
Bruk aV FL
SSRI-behandling skal kombineres med oppfølging fra lege, psykolog eller psykiater. Kombinasjon med psykoterapi kan ved noen tilstander være mer effektivt enn én av behandlingene gitt alene.
Bivirkninger
Bivirkningene kommer som regel i starten og i forbindelse med doseendringer, men forsvinner som regel etter 2-4 uker. Dersom pasienten bare tar SSRI av og til, blir resultatet svingende nivåer i blodet, noe som oftest resulterer i manglende effekt og kraftigere og mer langvarige bivirkninger.
De vanligste bivirkningene er fordøyelsesplager (tendens til løs mage), kvalme (ofte et par timer efter inntak av tablettene) og øket svettetendens (ofte nattestid). Før effekten setter inn kan noen også oppleve økede søvnproblemer. Derfor anbefales det å ta SSRI om morgenen sammen med mat. Noen kan imidlertid bli døsige av SSRI. I så tilfelle bør tablettene tas om kvelden før sengetid. Sjeldnere bivirkninger er hodepine, muskelsmerter og tørr munn. Hemning av orgasme/sædutløsning (ejakulasjon) forekommer relativt hyppig og samvarierer med konsentrasjonen i blodet. Brukt over tid er det mange som også angir at sexlysten blir redusert.
En annen plagsom bivirkning som noen rapporterer er en opplevelse av redusert evne til å reagere følelsesmessig. Evnen til ekstatisk glede eller evne til å bli rørt blir redusert. Det er på forhånd følsomme personer som oftest klager over dette. Mens man tidligere f.eks. kunne bli rørt til tårer av en film eller et kinostykke, forsvinner dette reaksjonsmønsteret. Noen føler seg rett og slett følelsesmessig dempet. Dette er en bivirkning som henger sammen med serumkonsentrasjonen. Reduksjon av dosen kan redusere denne type bivirkninger.
Hos en liten undergruppe kan det spesielt de første ukene forekomme øket angst med økede selvmordstanker og i noen tilfeller også direkte selvmordsforsøk. Forskningen tyder ikke på at dette er noe stort problem rent tallmessig, men hvis det forekommer er det svært alvorlig. Derfor skal enhver person som behandles med SSRI ha løpende kontakt med legen. Oppstår økende angst og selvmordstanker kreves tett oppfølging. Legen må ta stilling til om SSRIbehandlingen skal avbrytes (seponeres) eller suppleres med et angstdempende legemiddel. Legen må også avgjøre om det foreligger en type depresjon som ikke bør behandles med antidepressive legemidler alene (f.eks. visse former for personlighetsforstyrrelser eller lidelser innenfor det såkalte schizofrene spektrum).
Hos barn og unge er det også observert øket forekomst av selvmordstanker, men ikke gjennomførte selvmord ved bruk av SSRI. Leger er derfor tilbakeholdne med bruk av SSRI til barn og unge, men bruk av SSRI kan være forsvarlig også hos barn og unge i utvalgte tilfeller.
Ved langvarig bruk vil det hos mange tilkomme en fysiologisk tilvenning i betydningen av at plutselig avbrytelse av inntak av SSRI gir plagsomme kroppslige symptomer. Slike avbrytningssymptomer (seponeringssymptomer) er kvalme, hodepine og en form for elektriske støtlignende opplevelser i armer og ben. Mange kan engste seg for slike symptomer og tro at de har fått varige alvorlige bivirkninger. Det er ikke tilfellet. Symptomene forsvinner over tid selv om de er plagsomme. Men jo mer man bekymrer seg og konsentrerer seg om symptomene, jo mer plagsomme og kroniske kan de bli. Man anbefaler derfor idag en gradvis nedtrapping av SSRI når behandlingen skal avsluttes.
Begrepet Lykkepille
Lykkepille er et medieskapt betegnelse på SSRI. En del personer som tidligere hadde vært hemmede og sky (sosial angst, kronisk lett deprimerte), følte seg under behandling med SSRI mer frie, utadvendte og glade, derav navnet "lykkepille". Begrepet er imidlertid misvisende, fordi SSRI bare hever stemningsleiet når det er betydelig senket og bare fremmer mulighet for sosial utfoldelse når denne har vært hemmet i uttalt grad.
Da SSRI har et bredt virkeområde (brukes ved mange ulike psykiske lidelser) og samtidig – for de aller fleste - tolereres godt, har det vært et stort forbruk av denne typen legemidler i alle vestlige land. Men det har vært – og er fortsatt – betydelig uenighet om bruken av SSRI er forsvarlig eller om den er for høy. Det er særlig bruken av SSRI ved lettere psykiske tilstander og lidelser, og ved personlighetstrekk som i seg selv ikke er sykdom, men som hemmer en persons utfoldelse, at det er ulike oppfatninger av hvor grensen for bruk skal gå.
Tilgjengelige SSRI
Trisykliske antidepressiva (TCA) virker også blant annet ved å hemme reopptak av serotonin og noradrenalin. Moklobemid (Aurorix), mianserin (Tolvon) og mirtazapin (Remeron) påvirker blant annet serotonin indirekte ved å henholdsvis hindre nedbrytningen (moklobemid) eller indirekte ved å påvirke sekresjon (mianserin, mirtazapin).
Graviditet/amming
Bruk av SSRI'er under graviditet er omstridt, men det er en generell enighet om at bruken burde reduseres til den minste dosen som forsatt er effektiv. Depresjoner under graviditet har betydelige assosierte farer tilknyttet til seg; derfor skal bruken vurderes i forhold til nytte mot skade ; dette gjelder også vekst og utvikling. SSRI'en med minst assosierte problemer, spesielt i forhold til amming, er Sertralin
Castletown
Castletown er navnet på flere steder på De britiske øyer:
Mascot Bowlingklubb
Mascot Bowlingklubb (stiftet 12. september 1963) er en norsk bowlingklubb fra Bergen. Mascot spiller sine hjemmekamper i Bowling 1 Vestkanten. Klubben har i dag ett lag i den øverste divisjonen Umbroligaen. I tillegg har klubben 2 lag i lokalligaen i bergensområdet. Mascot Bowlingklubb er en av Norges eldste bowlingklubber.
Vardåsen skole (Kristiansand)
En viktig del av Vardåsens skoles sjel ligger i det spesielle leirskoleopplegget som gjennomføres på mellomtrinnet. Elevene på 5. trinn drar noen dager på "skogskole" der de lærer om skog og natur. Tur destinasjonen er plasser ute i Ytre Randesund. På 6. trinn er elevene på kystskole på Randøya i anlegget som forsvaret hadde da Randøya fort var i drift. På 7. trinn reiser elevene med buss til Ljosland og går inn til Lakkenstova hvor de overnatter to netter på DNT-hytta.
Sergej Prokudin-Gorskij
Sergej Mikhajlovitsj Prokudin-Gorskij (russ.: ; født 31. august 1863, død 27. september 1944) var en russisk kjemiker og pioner innen fargefotografi.
Fargefotografering
Prokudin-Gorskij benyttet et kamera som eksponerte en serie på tre svart/hvite bilder over et par minutter (senere kortet ned til et par sekunder). Hvert bilde ble eksponert gjennom et fargefilter; et blått, et rødt og et grønt. Slik registrerte hvert bilde bare en del av fargespekteret. Gjennom å projisere hvert bilde i farget lys, i forhold til hvilket filter som var brukt under eksponeringen, for så å nøyaktig overlappe disse bildene, fikk han et bilde sammensatt av hele fargespekteret. Han hadde imidlertid ikke noe system for å lage fargekopier. Små bevegelser i motivet mellom hver eksponering viste seg som "spøkelser" i det ferdige bildet, siden de røde, blå og grønne eksponeringene ble gjort etter hverandre og ikke samtidig.
Prokudin-Gorskij ble utstyrt med ei jernbanevogn med mørkeromsutstyr av Tsar Nikolai II, og han fikk to tillatelser som ga ham tilgang til ellers avgrensede landområder og hjelp fra byråkratiet i imperiet. Dokumentasjonsarbeidet varte mellom ca. 1909 og 1915, og produserte mellom 1900 og 2100 bilder. Han holdt flere illustrerte foredrag som skildret arbeidet. Etter den russiske revolusjonen flyktet han i 1918 via Norge og England til Frankrike. Han bosatte seg i Paris, og døde der i 1944. De fleste av fargebildene hans ble i 1948 solgt til det amerikanske kongressbiblioteket (Library of Congress).
Prokudin-Gorskijs fargebilder er unike historiske skildringer av det russiske imperiet kort tid før den russiske revolusjon. Motivene omfatter skildringer av arkitektur, miljø og folk.
I 2001 laget det amerikanske kongressbiblioteket utstillingenThe Empire that was Russia. Til utstillingen ble glassplatene scannet, og fargebilder ble produsert digitalt fra de scannede røde, grønne og blå bildene. Først med digital bildebehandling ble det mulig å fullføre Prokudin-Gorskijs planer.
Bildeeksempler
Wikimedia Commons har et stort galleri av Prokudin-Gorskijs fargefotografier fra perioden 1904-1916.
M1975
M1975 er en vestlig betegnelse (NATO-designasjon) for flere østblokkproduserte våpen:
Nathan Martz
Nathan Gene Martz (født 4. mars 1981 i Chilliwack i Britisk Columbia) er en canadisk/ungarsk ishockeyspiller. Fra 2011 til 2014 han spilt han i Storhamar Dragons.
Canadieren Nathan Martz ble hentet inn for å fylle skøytene til Christian Larrivée. Til tross for at de var to ulike spillertyper ble ikke savnet stort. Martz ble en umiddelbar hit for Storhamar og brukte bare drøye fire minutter på å score sitt første mål for dragene. I spann med Eirik Skadsdammen utgjorde han en av GET-ligaen aller mest fryktede duoer. Også Joakim Jensen fikk nyte godt av Martz gode ferdigheter. Det var som playmaker han gjorde seg mest bemerket, særlig trivdes han godt bak motstanderens mål, og det var derfor akkurat på sin plass at det var nettopp der han stod og spilte fri Skadsdammen da Storhamar sikret seg sin sjette kongepokal. Rett før sluttspillet skadet han håndleddet og fikk store problemer med å holde i kølla. Likevel spilte han gjennom hele sluttspillet med store smerter og var en meget viktig brikke i gullaget. Etter sesongen forsvant han til ungarsk hockey, Székesfehérvár og Budapest Stars. Fra 2011 er han igjen tilbake i Storhamar.
Kjetil Stiansen
Eksterne lenker
Bilder
Fantomet (figur)
Fantomet har en heldekkende, tettsittende blå drakt, og bruker en svart maske for å skjule øynene. Han har en hodeskallering på høyre langfinger, og en ring med det gode merket på venstre langfinger. Hodeskalleringen på høyre langfinger gjør at menneskene Fantomet slår får et arr der han slår dem, som ikke går bort. Fargen på drakta er forskjellig i forskjellige utgivelser i forskjellige land; i Skandinavia er drakta blå, mens den i USA og Australia er lilla. I Brasil er den rød.
Det har til sammen vært tjueén Fantomer, men flere andre har også opptrådt som Fantomet. Keiser Joonkar på det tredje Fantomets tid brukte Fantomet-drakta da Fantomet var syk, og ble kjent som «det svarte Fantomet». Julie Walker, det syttende Fantomets tvillingsøster opptrådte også som «det kvinnelige Fantomet» ved flere anledninger. Det nåværende, tjueførste Fantomets kone Sala Palmer-Walker, har også opptrådt som det kvinnelige Fantomet. I tillegg til disse har også skurker og kriminelle flere ganger brukt Fantomet-drakta for å tilrøve seg rikdommer eller prøve å bringe vanry over Fantomet.
Jak II
Jak II, utgitt som Jak II: Renegade i Europa, er et science fiction plattformspill utviklet av Naughty Dog. Det ble utgitt for PlayStation 2 14 oktober 2003, og er en etterfølger til Jak and Daxter: The Precursor Legacy, og det andre spillet i Jak and Daxter- serien. Det ble etterfulgt av Jak 3 ett år senere.
Spillet inneholder nye våpen og utstyr, nye områder, og en handling som finner sted etter hendelsene i The Precursor Legacy. I spillet er Haven City, en metropol ledet av den hardhendte Baron Praxis, i krig med skapninger kjent som "Metal Heads". Som i det forrige spillet kontrollerer spilleren hovedpersonene Jak og Daxter. Jak II inneholder nye karakterer som Torn, Erol, Krew, Kor, Ashelin og Sig, og bringer også tilbake gamle karakterer som Samos og Keira.
Gameplay
Gameplayet i Jak II er veldig forskjellig fra det forrige spillet. Det fjernet "Eco"-kreftene og byttet det i stedet ut med en rifle, som kan kombineres med de tradisjonelle bevegelsene. Det fjernet også innsamlingen av "Power Celler."
Spillet bevarer flere gameplay-aspekter fra The Precursor Legacy. Mange av oppdragene ligner de forrige, og det er forsatt en stor mengde plattformspilling. Flere gjenstander fra det forrige spillet, slik som Warp Gaten, er bevart. Kontrollene for Jak er de samme, men er også utvidet for de nye Mørk Eco- kreftene. Ved å samle opp Mørk Eco kan Jak transformere seg til Dark Jak, som er sterkere i nærkamp. Ved å samle inn Metal Head diamanter, som vinnes ved å slå fiender, og gi dem til Orakelet fra forrige spill, kan Jak oppgradere Dark Jak- kreftene sine.
Jak kan navigere rundt i den enorme byen ved å bruke svevekjøretøy, og bytte mellom kjøretøy mens han er i luften. Senere får han et svevebrett som han kan sveve på vannet, rutsje på skinner og nå nye områder med.
Handling
Spillet begynner med at hovedpersonene Jak og Daxter, Samos og Keira tester ut Rift Gaten de fant i det forrige spillet. Da de aktiverer den åpnes en portal som de slynges gjennom. De blir sendt til Haven City, styrt av Baron Praxis, som er i full krig med en gruppe skapninger som kalles Metal Heads.. Gruppen blir splittet under ankomsten, og Jak blir tatt til fange av Praxis' soldater, Krimzon Guard. Mens Jak er i fangenskap blir han eksperimentert på med Mørk Eco; Som et resultat av dette forvandles han til et rasende monster når han utsettes for stoffet.
To år senere redder Daxter ham fra fengselet, og de slår de seg sammen med en underjordisk motstandsgruppe som er ute etter å plassere den rettmessige herskeren, en gutt som bare blir kalt "Barnet", på tronen. Mens han hjelper motstandsgruppen, som kalles Undergrunnen, finnes Jak Keira og Samos, i tillegg til en yngre versjon av Samos. Han lærer også at Haven City faktisk er hans hjemby 200 år inn i hans fremtid.
Et stykke ute i spillet får Praxis tak i Precursorsteinen, en gjenstand med utrolig kraft. Praxis har til hensikt å knuse steinen inne i Metal Headenes reir, men vet ikke at å ødelegge Steinen vil sette i gang en kjedereaksjon som vil legge planeten i ruiner. Baronen gir Krew, gjenglederen i Haven City, i oppgave å ødelegge Precursorsteinen. Jak finner Krew og ødelegger maskinen han har bygget for å knuse Steinen: Eksplosjonen som følger tar livet av Krew.
Etter Krews død blir byen invadert av Metal Heads. Jak finner Praxis i utkanten av byen mens han konfronterer Kor, et medlem av Undergrunnen som har voktet Barnet. Det viser seg at Kor er Metal Heads- lederen. Før han flyr sin vei sender han en bølge av ødeleggende energi mot Praxis. Før han dør viser Praxis Jak en annen Precursorstein- bombe, som inneholder Precursorsteinen. Daxter klatrer inn i den og deaktiverer den, og Jak tar Steinen.
Mens Krimzon Guard og Undergrunnen kjemper mot Metal Heads i byen, drar Jak til Metal Head- reiret for å slåss mot Kor. Der har Kor Barnet og en Precursor Ring lik den som brakte Jak og vennene hans til Haven City. Kor forteller ham Barnet faktisk er en ung Jak. Jak hadde blitt sendt til fortiden for å vokse opp og lære ferdighetene han trengte for å overvinne Kor. Fordu den unge Jak er uskyldig og urørt av Mørk Eco, er han i stand til å frigjøre Precursorenheten som er fanget inne i Steinen.
I løpet av kampen mot Kor krasjer Kor inn i Precursor Ringen og dør da han forsøker å rømme, noe som skader Ringen. Før den faller fra hverandre frigjør Unde Jak Precursoren i Steinen, som drar gjennom Ringen. Samos og Keira ankommer for å sende den Unge Jak og Samos tilbake i tid gjennom Ringen, noe som etterlater Jak, Daxter, Samos og Keira til å leve videre i haven City. Daxter tar over Krews bar, og døper den "The Naughty Ottsel."
Miljø
Jak II utspiller seg i det samme science fiction-universet som Naughty Dog utviklet for Jak and Daxter, men hundrevis av år fram i tiden. Handlingen dreier seg for det meste i og rundt Haven City, en metropol som styres av Baron Praxis og Krimzon Guard, soldatene hans. Haven City fungerer ofte som en base, der spilleren blir gitt oppdrag som ofte må utføres utenfor byen.
Fredrik Myhre
Fredrik Myhre (født 2. juli 1981) er en norsk fotballspiller som spiller for FK Mjølner og før det Løv-Ham fra 2007 og ut 2009-sesongen. Han er opprinnelig fra Moss der han spilte på Sprint-Jeløy før han dro til Bergen for å studere. Her begynte han å spille for Nest-Sotra der han etter hvert ble kaptein.
Sommeren 2007 gikk han vederlagsfritt til Løv-Ham, der han fikk flere innhopp i løpet av sesongen. Myhre spilte opprinnelig midtstopper, men har blitt omskolert til back. Imidlertid har han blitt brukt som midtstopper også i Løv-Ham, da først og fremst som en følge av skader på andre spillere. Etter 2009-sesongen var Myhre ferdig med utdanningen i Bergen og flyttet tilbake til Østlandet.
Halvveis i 2010-sesongen signerte han en kontrakt med FK Mjølner i Narvik.
Norsk Forening for Rettsfilosofi
Norsk Forening for Rettsfilosofi er den norske avdelingen av Internationale Vereinigung für Rechts- und Sozialphilosophie (IVR). IVR er verdens ledende organisasjon innen rettsfilosofi. Den ble grunnlagt i Berlin i 1909 med den hensikt fremme juridisk og sosial filosofi på nasjonalt og internasjonalt nivå.
I 2019 ble advokat David Undersrud valgt til formann i Norsk Forening for Rettsfilosofi.
You Can’t Miss Nothing That You Never Had
You Can't Miss Nothing That You Never Had er en sang skrevet av Ike Turner som ble spilt inn og gitt ut på singel med Ike & Tina Turner i 1964. Singelen kom på 29.-plass på R&B-lista og 122.-plass på pop-lista.
Cincinnatus Leconte
Jean-Jacques Dessalines Michel Cincinnatus Leconte (født 29. september 1854 i Ouanaminthe i Haiti, død 8. august 1912 ved en eksplosjon i Presidentpalasset i Port-au-Prince) var øverste revolusjonsleder fra 24. juli 1911, og ble Haitis president den 14. august 1911. Han hadde denne posten frem til sin død.
Sagopalme
Sagopalme (Cycas revoluta), av noen kalt kongepalme, er en av de mest populære plantene i konglepalmeslekten, og kommer opprinnelig fra sørlige Japan. På tross av navnet, er planten ingen palme.
Beskrivelse
Det er en saktevoksende plante som i løpet av 50-100 år blir inntil 6-7 meter høy. Planten har en symmetrisk bladkrone bestående av mørkegrønne blader, og en stammediameter på 20cm.
Sagopalmen er svært populær som stueplante i kjøligere klima, men kan plantes utendørs i et varmt temperert eller subtropisk klima. Den liker sandholdig jord og trenger god drenering, tåler tørke bra og kan vokse utendørs i full sol eller skygge. Som stueplante bør planten stå lyst.
Planten tåler en del kulde, men trenger vanligvis varme fuktige somrer for å vokse bra. Frostskade på blader kan forekomme ved temperaturer ned mot -10 grader celcius; ved lavere temperaturer hvor bladene visner ned vil planten vanligvis overleve og sende ut et nytt sett med blader følgende vår/sommer.
Smarte triks
Hvis planten ikke har sendt ut nye bladsett på noen år, eller hvis bladene har fått store vinterskader, kan man simulere en monsun ved å sette plantens rotklump under vann i tre sammenhengende døgn. Når planten har stått relativt tørt over lang tid og opplever å få røttene dynket med vann vil den tro det er regntid.
Toksisitet
Planten er svært gifitg for både mennesker og dyr hvis den konsumeres. Man bør derfor vise stor aktsomhet når man berører planten, og plantestedet bør tenkes nøye igjennom slik at ikke husdyr lar seg friste av planten.
Mary Ridge
Mary Ridge (født 23. juni 1925, død 20. september 2000) var en britisk regissør.
Riventunnelen
Riventunnelen er ei veitunnel i Lenvik kommune i Troms. Tunnelen går gjennom fjellet Riven på Senja, og sammen med Fjellsendentunnelen forbinder den Husøy med omverdenen. Tunnelen er 935 meter lang, og er en del av fylkesvei 7886, som er veiforbindelsen til fiskeværet.
Mary Ridge
Hun begynte innen TV-industrien med å regissere episoder av Theatre 625 fra 1964 til 1967. Hun regisserte også episoder av blant annet Z-Cars, The Newcomers og Dixon of Dock Green. I 1977 var hun associate producer på andre sesong av The Duchess of Duke Street og deretter regisserte hun fire episoder av Blake’s 7, den fire episoder lange historien Terminus for Doctor Who og seks episoder av The District Nurse.
Castletown (Caithness)
Castletown er en landsby i Highland, Skottland, mellom John o' Groats og Thurso.
Mye av landsbyen ligger i området kjent som Stanergill. Elven Stanergill Burn var tidligere østgrensen for det bebygde området. Den renner nå gjennom den østlige delen av landsbyen og så videre ut i Atlanterhavet ved Dunnet Bay.
Stanergill betyr «stendalen», og mye av bebyggelsen i Castletown skriver seg fra det 19. århundre, da det var en oppgangstid for stenbrudd der. Mye av stenen ble klargjort for utskipning i havneområdet, kjent som Castlehill. Sten fra Castletown finner man blant annet på mange av Londons gater.
Landsbyen tilhører Olrig sogn.
Junior-VM i skiskyting 2015
Junior-VM i skiskyting 2015 ble arrangert i Minsk i Hviterussland fra 18. til 24. februar 2014.
Norges tropp
19. januar tok Norges Skiskytterforbund ut 10 jenter og 10 gutter, hvorav 12 var i alderen 20-21 år og 8 var 19 år. Sofie Rostad ble syk og erstattet av reserven Ida Emilie Herfoss.
Julie Lunde Hansen
Julie Lunde Hansen (født 19. mars 1972 i Oslo) er en norsk tidligere alpinist. Hun var spesialist i storslalåm og oppnådde tre pallplasseringer i verdenscupen i løpet av karrieren:
Hun tok gull super-G i junior-VM i alpint 1991 på Geilo. Hennes beste plassering fra internasjonale mesterskap for senior er en 12.-plass i storslalåm fra VM 1991 i Saalbach. Hun tok gull i både storslalåm og super-G under norgesmesterskapet i alpint 1991. Hun la opp etter sesongen 1993/94.
Helena Ohlsson
Helena Ohlsson (født 20. mars 1975) er en svensk illustratør og avistegner som nå er bosatt i København.
Helena Ohlsson har kunstutdannelse fra blant annet Institutionen för Grafisk design & Illustration ved Konstfack i Stockholm. Hun har arbeidet som tegner og illustratør med bidrag til Sydsvenska Dagbladet og andre. Ohlsson debuterte som billedbokillustratør i 2009 med tegninger til «Jeg skal hjelpe deg» av Tyra T. Tronstad. Tegningene hennes er ofte utført med blyant og linjal og fargelagt digitalt.
Ohlsson mottok Grafills Blyantstump-prisen 2010 fordi «hun kombinerer frihåndstegning med det digitale på en spennende måte» og «har en markert personlig stil som framstår som moderne og nyskapende».
Andy Hurley
Andrew John Hurley (født 31. mai 1980 i Milwaukee, Wisconsin) er mest kjent som trommeslageren i amerikanske bandet Fall Out Boy, som han ble medlem av i 2003 etter bandets debut-EP Fall Out Boy's Evening Out With Your Girlfriend. Før Fall Out Boy, spilte han trommer for Racetraitor, Make Them Talk, Global Scam, Kill the Monkey Friends og Vegan Reich.
Han sier han var en bråkmaker i oppveksten, men lever nå en såkalt «straight edge»-livsstil, og er veganer.
Rona Munro
Rona Munro (født 7. september 1959 i Aberdeen) er en prisbelønt, skotsk forfatter, som har skrevet skuespill for teater, radio og TV. Hun begynte å skrive profesjonelt i 1981 og har blant annet skrevet manuset til filmen Ladybird, Ladybird. Hun var også medforfatter på Aimée & Jaguar.
Blant hennes skuespill finner man Iron, Strawberries in January, Mary Barton, Long Time Dead og The Indian Boy. I 2006 ble Munros skuespill basert på Richard Adams bok Watership Down satt opp på Lyric Theatre Hammersmith.
I 1991 vant Munro London Critics Circle Theatre Award innen kategorien «Most Promising New Playwright» (mest lovende nye skuespillforfatter) for Bold Girls. I 1998 vant hun BAFTA for TV-filmen Bumping the Odds.
Fjellsendentunnelen
Fjellsendentunnelen er ei veitunnel i Lenvik kommune i Troms. Tunnelen går gjennom Fjellsenden på Senja og sammen med Riventunnelen binder Husøy med omverden. Tunnelen er 765 meter lang, og er en del av fylkesvei 7886, som er veiforbindelsen til fiskeværet.
10. mai
10. mai er den 130. dagen i året. 131. i skuddår. Det er 235 dager igjen av året. Verdens aktivitetsdag.
Navnedag
Asbjørg, Asbjørn, Espen
Fødsler
Se flere som er født 10. mai i Kategori:Fødsler 10. mai.
Dødsfall
Se flere som døde 10. mai i Kategori:Dødsfall 10. mai.
Broholmer
Broholmer (FCI #315) er en ekstra stor molosser av vakt- og vokterhundtype. Rasen oppsto i Danmark på 1970-tallet, der den først og fremst er en familiehund.
Opprinnelse og alder
Broholmeren er dansk, men hvor gammel den er kan nok diskuteres. Noen hevder at rasen oppsto i Danmark på 1500-tallet og levde i beste velgående til innpå 1900-tallet. Da skal det ha gått nedover med rasen, som skal ha dødd ut omkring 1956. I 1974 ble det imidlertid satt i gang arbeider med å gjenreise rasen, blant annet etter mandat fra Dansk Kennel Klub (DKK). Den rasen som da ble skapt fikk sin anerkjennelse av DKK i 1982. I 1998 ble den internasjonalt anerkjent av FCI, under navnet gammel dansk race.
Utseende, anatomi og fysikk
Broholmeren er en stor, rektangulær og kraftigt bygd hund av mastifftype, der inntrykket domineres av den kraftige framparten. Hodet er stort og bredt og gir et tungt inntrykk. Skalle og neseparti har samme lengde. Middels stor og relativt høyt ansatte hengende ører. Kraftige kjever med velutviklede kjevemuskler. Halsen er kraftig og har noe løshud. Kraftig og godt markert manke. Dypt og bredt bryst og Ryggen er relativt lang. Halen er relativt lavt ansatt og bæres normalt hengende, men reises i høyde med rygglinjen når hunden beveger seg. Kraftige og muskuløse bein.
Pelsen er kort og tilliggende, men kraftig underull. Tykk og rikelig hud som er godt pigmentert. Fargen er gul med sort maske, rødgyllen eller sort. Hvite tegninger på brystet, potene og haletippen er tillatt.
Hannene blir ca. 75 cm i skulderhøyde og veier vanligvis omkring 50–70 kg. Tispene blir ca. 70 cm i skulderhøyde og veier vanligvis omkring 40–60 kg.
Bruksområde
Broholmeren er først og fremst en stor og staut familiehund, dernest kan den utgjøre en meget god vakthund, eller elsempelvis kjerrehund. Fullt utvokst kan den også bli en god kløvhund.
Lynne og væremåte
Broholmeren er normalt en rolig, harmonisk og godmodig, men meget selvsikker hund. Rasen går for å ha et stabilt godt gemytt, men man trenger strikt dressur når en har en så stor og sterk hund å kontrollere. Den regnes som en ypperlig familiehund og skal være tålmodig med barn, men ofte litt mistenksom overfor fremmede.
Annet
Så store raser som broholmeren trenger en rekke hensyn i tilveksttiden, ikke minst et godt kosthold tilpasset typen.
Nervebladlusløve
Nervebladlusløve Wesmaelius nervosus [syn. Wesmaelius betulinus Strøm, 1788] er en av bladlusløvene (Hemerobiidae), en av de mindre nettvingene i Norge.
Utbredelse
Nervebladlusløve finnes i hele Norge, men er ikke vanlig.
Utseende
Nervebladlusløve er en brunlig bladlusløve. Kroppen er omtrent 10 mm. lang. Ryggsiden på brystpartiet (thorax) har et lysere midtfelt og mørkere sider. Hodet er nedoverbøyd, med munndelene på undersiden (ortognath).
Nervebladlusløve har en bue, en tilbakeløpende tverribbe i framvingen. Den tilbakeløpende tverribben er den første, nærmest kroppen, mellom de to første årene langs vingeframkanten (costa og subcosta).
Slektene Megalomus, Hemerobius og Wesmaelius har alle to rekker av skråstilte tverribber i bakvingene.
Artene i slekten Wesmaelius kan være vanskelige å skille fra hverandre. For enkelte arter er bare hannens genitalia som er et sikkert artskjennetegn. Hannen hos W. nervosus har genitalier lett gjenkjennelige sett fra siden, de kan minne om en fiskekrok, med en mothake. Også arten W. subnebulosus har en slik fiskekrok, men mothaken er enda mer markert.
En form med mørke brunsvarte individer med mørkt årenett på vingene finnes.
Levevis
Nervebladlusløve er rovdyr og lever vanligvis av bladlus.
Eirik Østgaard
Eirik Østgaard (født 13. september 1984) er en norsk fotballtrener og fotballspiller som er spillende keepertrener og medisinsk ansvarlig for Åsane Fotball.
Han ble hentet til Løv-Ham fra Åsane Fotball før sesongen 2005, og var først og fremst reserve for Løv-Ham. Da Kenneth Udjus var skadet deler av sesongen 2007 spilte han imidlertid flere kamper, totalt syv fra start og to som innbytter, og gjorde en god figur. Etter 2008-sesongen, hvor han ikke spilte noen kamper, var han ikke lenger en del av A-stallen til Løv-Ham. Han gikk etter dette tilbake til Åsane.
Han er utdannet muskelterapeut.
Eirik Østgaard er også kjent for å ha laget supportersangene til Åsane, «Martyrer på Myrdal Gress» og «Oransje Blod».
Yao Yilin
Yao Yilin (kinesisk: 姚依林; pinyin: Yáo Yīlín, født 6. september 1917 i Hongkong, død 1. desember 1994 i Beijing) var en kinesisk kommunistisk politiker som gjorde seg kjent for sine konservative standpunkter.
Yao var født i Hongkong, men vokste opp i Guichi i prefekturet Chizhou i Anhui-provinsen. Han gikk først på en kristen misjonsskole, og senere studerte han ved Tsinghuauniversitetet i Beijing.
Han ble medlem av Kinas kommunistiske parti i 1935.
I 1960 ble han Kinas handelsminister. I 1967 ble han avskjediget, i forbindelse med kulturrevolusjonen. Han ble rehabilitert i 1973.
Yao var kritisk til Hu Yaobangs reformpolitikk på 1980-tallet og han støttet aktivt den militære inngripen mot protestene på Den himmelske freds plass i 1989.
Gøtudansk
Gøtudansk (færøysk: gøtudanskt, ) er en skriftrett uttale av dansk med færøysk tonefall.
Språkundervisningen i den færøyske folkeskolen har gått bort ifra å lære elevene gøtudansk, og tilstreber en riksdansk uttale. Gøtudansk minner om norsk uttale, og er derfor forståelig for alle skandinaver. Gøtudansk lyder hardere enn de danske dialektene, og mangler stød, som kan gi meningsforskjell på riksdansk, som mellom «hun» og «hund». Et talespråkskorpus fra 2006 viser at færøyske ord, ordledd, språklyder og setningsbygninger forekommer på gøtudansk.
Navnet «gøtudansk» er sannsynligvis avledet av bygdenavnet Gøta, i betydningen «slik de snakker dansk i Gøta». Navnet har blitt tilskrevet en lærer i Gøta som levde mellom 1850 og 1930. Bygdenavnet betyr på moderne færøysk «gate» (egentlig «ferdselsvei»), men det er mindre sannsynlig at «gøtudansk» skulle være avledet av «gatedansk», ettersom dansk aldri har vært et dagligspråk for færøyinger.
Den tradisjonelle salmesangen på Færøyene, kingosangen, fremføres på gøtudansk. Likeledes fremfører metalgruppen Týr de gamle kvadene «Ramund Hin Unge» og «Sinklars vísa» på gøtudansk.
Gøtudansk har en parallell i «klokkerdansk», som var en skriftrett uttale av dansk som preke- og undervisningsspråk i Norge.
Oktant
En oktant (fra latin: octans, «⅛ av en sirkel») eller en reflekterende kvadrant er et geometrisk måleinstrument som først og fremst blir brukt i navigasjon. Navnet oktant kommer av at selve buen på måleinstrumentet utgjør en åttedels sirkel, og navnet reflekterende kvadrant viser til instrumentet bruker speil for å doble den observerte vinkelen til en fjerdedels sirkel. Andre navn som har blitt brukt i mindre grad er blant annet astroskop og sjøkvadrant.
Oktantene kom i bruk som navigasjonsinstrument i 1730-årene og tok etterhvert over den rollen som kvadranten, og i mindre grad også fremdeles jakobsstaven, hadde hatt tidligere. Etter at måling av månevinkler ble vanlig rundt 1760-tallet, kom oktanten etterhvert til å tape terreng for sekstanten, ettersom sekstanter kan måle vinkler på opp til 120 °, det vil si 30 ° mer enn oktanter kan. I og med at oktantene var mye billigere å framstille, fortsatte likevel mange fiskefartøyer og handelsfartøyer å bruke oktanter til langt inn på 1800-tallet.
Demon
Demon (på gresk daimon, det vil si «guddom» «ånd», skrevet daemon på latin) er en betegnelse på ånder og guddommer, særlig onde, som forekommer i forskjellige religioner, myter og folketro. Det opprinnelig greske daimon-begrepet kunne i antikken betegne en halvgud, naturånd eller sjel. I kristendommen har ordet derimot blitt tatt i bruk om hedenske guder og onde åndsmakter, og demon betyr i dag først og fremst «ond ånd». Demon blir i mange sammenhenger brukt som synonym til djevel og en motsetning til engel.
Demoni betegner tilstander eller handlinger som antas å utspringe av demoners påvirkning. Ordet brukes dessuten nærmest synonymt med djevelskhet eller rett og slett ondskap. Demoni har hatt en betydelig plass i den folkelige kristendommen, hvor alt uforklarlig eller tilsynelatende ondsinnet ble tilskrevet påvirkning fra demoner. De voldsomme hekseprosessene og inkvisisjonene bygget likeledes på en hardnakket tro på demoner.
Bibelen
Selv om onde åndsmakter omtales flere steder i Bibelen, brukes ordet demon bare tre steder i den nye, norske bibeloversettelsen:
Talmud
En lang rekke demoner, eller egentlig onde guddommer, har egne navn i forskjellige religioner. For eksempel er Samael en viktig figur i talmud, den jødiske lovens bøker, der han opptrer som anklager, forfører og ødelegger. Samael sies også å være det rette eller åndelige navnet for Djevelen og kalles dessuten «Dødens engel».
Demoner i populærkulturen og ellers
Demoner har vært et yndet motiv både i religion, folketro, litteratur og ikke minst moderne underholdningsindustri som tegneserier, kioskromaner og skrekkfilmer. Av nyere eksempler kan nevnes den stilskapende filmen Exorcisten fra 1973, Paranormal activity filmene, bestselgerromanen Engler og demoner av Dan Brown og den norske barneboka Jon Demon av Reidar Kjelsen.
Begrepet demon har også gitt navn til en rekke andre fenomener og ting, blant annet Maxwells demon, et teoretisk paradoks i fysikken, jagerflyet McDonnell F3H Demon i bruk fra 1956 til 1964, og det kristne hardcorebandet Demon Hunter.
Penetes pamphanis
Utseende
En middelsstor, brun sommerfugl med litt sigdformede forvinger. Oversiden er mørkbrun, forvingen med store, oransje eller røde felter.
Utbredelse
Den er utbredt i regnskogsområdene i Brasil.
Fan Ming
Fan Ming (født 4. desember 1914 i Lintong i provinsen Shaanxi i Kina, død 23. februar 2010 samme sted) var en kinesisk kommunistisk politiker og general.
Han ble med i Kinas kommunistiske ungdomsforbund i 1932 og i Kinas kommunistiske parti i 1938. Under den andre sino-japanske krig var han politisk kommissær i den kinesiske nasjonale armé og han hadde også viktige verv i Folkets frigjøringshær under den kinesiske borgerkrig.
Fan Ming tilhørte Frigjøringshærens nordvestre byrå for «frigjøringen av Tibet» og deltok i innlemmelsen av Tibet i Folkerepublikken Kina årene 1950-51. Han var partisekretær i regionen i en kort tid i 1951. I tiden i Tibet ble han kjent for sin hardføre holdning mot Dalai Lama og han klarte heller ikke å samarbeide med sina kolleger fra Frigjøringshærens sørvestre byrå.
Wesmaelius subnebulosus
Wesmaelius subnebulosus er en av bladlusløvene (Hemerobiidae), en av de mindre nettvingene i Norge.
Utbredelse
Wesmaelius subnebulosus finnes ganske vanlig i Sør-, men er ikke så vanlig i Midt-Norge. Den mangler i nordligste fylkene.
Utseende
Wesmaelius subnebulosus er en brunlig bladlusløve. Kroppen er omtrent 10 mm. lang. Ryggsiden på brystpartiet har et lysere midtfelt og mørkere sider. Hodet er nedoverbøyd, med munndelene på undersiden (ortognath).
Wesmaelius subnebulosus har en bue, en tilbakeløpende tverribbe i framvingen. Den tilbakeløpende tverribben er den første, nærmest kroppen, mellom de to første årene langs vingeframkanten (costa og subcosta).
Slektene Megalomus, Hemerobius og Wesmaelius har alle to rekker av skråstilte tverribber i bakvingene.
Artene i slekten Wesmaelius kan være vanskelige å skille fra hverandre. For enkelte arter er bare hannens kjønnsorgan et sikkert artskjennetegn. Hannen hos W. subnebulosus  har lett gjenkjennelige kjønnsorganer sett fra siden, de utre delene kan minne om en fiskekrok med en svært tydelig mothake. Også arten nervebladlusløve W. nervosus har en slik fiskekrok, men mothaken er ikke så markert.
En form med mørke brunsvarte individer finnes.
Levevis
Wesmaelius subnebulosus er rovdyr og lever vanligvis av bladlus. Arten kan finnes i hager og parker.
Dunnet
Dunnet er en landsby i Highland, Skottland, i den nord-/nordøstlige enden av Dunnet Beach, en fem kilometer lang strand som strekker seg mot Castletown.
Landsbykirken er dokumentert tilbake til 1230.
Innsjøen St John's Loch, også kjent som Dunnet Loch, ligger nord for landsbyen.
Bærum Basket
Bærum Basket eller Bærum BBK er en norsk basketballklubb, som spiller i BLNO. Klubben ble stiftet i 2009 som et samarbeid mellom de fire basketballklubbene i Bærum: EB-85, Lommedalen, Bærums Verk og Sandvika. Bærum Basket vant NM-gull for menn i 2011 og 2013.
Stian Mjøs er lagets kaptein.
Mi-parti
Mi-parti (fransk for «halvdelt», «tvedelt», «midtdelt» eller kløvd) er en type farge- og mønsterdesign med loddrett todeling som ble brukt i våpenskjold og moteklær i europeisk middelalder. Mi-parti-drakter med forskjellige farger på venstre og høyre halvdel, og liknende varianter, kom på 1100-tallet, var særlig utbredt i gotikken på 1300-tallet og forsvant tidlig på 1500-tallet.
Ordbakgrunn
Mi-parti kan på fransk betegne alt som er «delt i to likeverdige, men forskjellige deler», men brukes der særlig i heraldisk terminologi om våpenskjold som er kløvd i to felt. I engelsk heraldisk terminologi kalles dette design-grepet party per pale. På norsk brukes ordet mi-parti om klær og ikke i heraldikken. På engelsk benyttes ofte også parti-colouring om det samme, eller om noe som har ulike, ofte sterke, farger, for eksempel particolored hundepels, som på norsk litt misvisende noen ganger blir oversatt med «party-farget» (eller «polkadott»).
Adjektivet «brokete», som på svensk skrives «brokig» og på dansk «broget», brukes for å beskrive noe «som har to eller flere farger i en uregelmessig blanding», og i overført betydning om alt «som er mangfoldig». Adjektivet har uvisst opphav, men det er foreslått at ordet henger sammen med brok- eller buksemoten på 1300- og 1400-tallet da hosene ble sydd sammen til trange tights der hvert buksebein hadde forskjellige farger i mi-parti og var dekorert med tydelige mønstre. «Brokete» skulle dermed bety «like fargerikt som brøker».